Retten i Næstved har fredag eftermiddag dømt en 23-årig mand for blufærdighedskrænkelse og videregivelse af billeder af helt eller letafklædte kvinder.

Retten i Næstved idømte den 23-årige mand 60 dages betinget fængsel og 80 timers samfundstjeneste.

Den 23-årige mand blev dømt for Straffelovens paragraf 264d og paragraf 232, som handler om blufærdighedskrænkelse og uberettiget videregivelse af billeder. I alt blev han kendt skyldig i syv forhold. Det oplyser mandens forsvarer til TV2 ØST.

Manden tilstod at have begået de forseelser, han er dømt for og modtog dommen.

Straffeloven § 232 § 232 Den, som ved uanstændigt forhold krænker blufærdigheden, straffes med bøde eller fængsel indtil 2 år eller, hvis forholdet er begået over for et barn under 15 år, med bøde eller fængsel indtil 4 år.



Kilde: Danske Love

Har uploadet billeder til pornohjemmeside

Ifølge anklageskriftet var manden også tiltalt for at have fotograferet og filme kvinder helt eller delvist afklædt.

Optagelserne har fundet sted på forskellige adresser i Korsør i perioden 2014 til 2017.

Læs også Mand tiltalt for at filme kvinder ind gennem deres vinduer

Ifølge anklageskriftet var den 23-årige mand tiltalt for at have filmet en kvinde i en intim situation med en mand, i en anden imens hun sov og en tredje, mens hun tog sol i et solarie.

Manden blev dog ikke dømt for, at have fotograferet og filmet kvinderne, da de forhold blev ramt af en forældelsesfrist. Dermed blev han ikke dømt for Straffelovens paragraf 264, som han var tiltalt for, som handler om, at fotografere personer på et ikke frit tilgængeligt sted på grund af forældelsesfristen.

Han blev udelukkende dømt for at krænke blufærdigheden hos ofrene og have offentliggjort video og billeder på pornosiden pornhub.com